ناروی

ناروی یا نارویجی شمالی یورپ کا ایک نسلی گروہ ہے جو ناروے، اسکینڈی نیویا اور دوسرے ملکوں میں رہتا ہے۔ ناروی لوگوں کو ناروی زبان میں نورمین (nordmenn) کہا جاتا ہے۔ نارویوں کی اکثریت ناروی زبان بولتی ہے، جو ناروی زبان میں نوشک (norsk) کہلاتی ہے۔ نارویو  کی اکثریت کا تعلق مسیحی مذہب سے ہے۔ حال ہی میں کیے گئے جینیاتی تجزیہ سے ناروی اور وسطی یورپ، خاص طور سے جرمنی کے لوگوں کے درمیان خاص مماثلت ثابت ہوئی ہے۔

ناروی لوگ ناروے کے علاوہ دوسرے ملکوں میں بھی پائے جاتے ہیں۔ وائکنگ بادشاہوں کے زمانے میں نارویجن لوگ آئس لینڈ، آئر لینڈ، اسکاٹ لینڈ اور شمالی انگلینڈ میں جا بسے۔ کچھ دعووں کے مطابق گرین لینڈ بھی نارویجنوں کا بسایا ہوا ملک ہے۔ سترہويں اوراٹھارويں صدیوں کے دوران، بہت سے نارویجن نیدر لینڈز خاص طور پر ایمسٹرڈیم ہجرت کر گئے۔ اس وقت ناروے کی آبادی آ ٹھ لاکھ کے لگ بھگ تھی اور اس کی دس فیصد آبادی ہجرت کر گئی۔ یہ ناروے کی وائکنگ دور کے بعد دوسری بڑی ہجرت تھی۔

بہت سے ناروی 1850ء اور 1920ء کے درمیان امریکا ہجرت کر گئے۔ آج ان لوگوں کی اولادوں کو ناروی امریکی کے طور پر جانا جاتا ہے۔ 2000ء کی امریکی مردم شماری کے مطابق تيس لاکھ امریکیوں کو ناروی نسل کا مانا گيا۔

 نگارخانہ 

 حوالہ جات 

زمرہ:جرمن اقوام
زمرہ:ناروے کی شخصیات
زمرہ:ناروے کے نسلی گروہ
زمرہ:یورپ کے نسلی گروہ